Document ID: 32014R1209

UREDBA KOMISIJE (EU) št. 1209/2014
z dne 29. oktobra 2014
o spremembi Uredbe (ES) št. 451/2008 Evropskega parlamenta in Sveta o novi statistični klasifikaciji proizvodov po dejavnosti (CPA) in razveljavitvi Uredbe Sveta (EGS) št. 3696/93
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 451/2008 Evropskega parlamenta in Sveta z dne 23. aprila 2008 o novi statistični klasifikaciji proizvodov po dejavnosti (CPA) in razveljavitvi Uredbe Sveta (EGS) št. 3696/93 (1) ter zlasti člena 6(2) Uredbe,
ob upoštevanju naslednjega:
(1)
Uredba (ES) št. 451/2008 je vzpostavila statistično klasifikacijo proizvodov po dejavnosti (v nadaljnjem besedilu: CPA), da bi bile izpolnjene statistične zahteve v Uniji.
(2)
Za zagotovitev primerljivosti in skladnosti s standardi klasifikacije proizvodov, ki se uporabljajo na mednarodni ravni, bi bilo po posodobitvi Osrednje klasifikacije proizvodov Združenih narodov („CPC Ver. 2“) treba prilagoditi CPA.
(3)
Po reviziji harmoniziranega sistema (HS) in kombinirane nomenklature (KN) v skladu z Izvedbeno uredbo Komisije (EU) št. 1001/2013 (2) in Uredbo Sveta (EU) št. 1326/2013 (3) so potrebne nadaljnje spremembe CPA ter uskladitev in pojasnilo besedil.
(4)
Uredbo (ES) št. 451/2008 bi bilo zato treba ustrezno spremeniti.
(5)
Ukrepi iz te uredbe so skladni z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Priloga k Uredbi (ES) št. 451/2008 se nadomesti z besedilom v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Uporabljati se začne 1. januarja 2015.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. oktobra 2014

Labels: 12
3
19